### Beslutning

Godkendt. Formanden for udvalget bliver repræsentant i en evt. åstedsforretning.

### Sagsfremstilling

## Resume og sagens baggrund

I forbindelse med det seneste Teknik- og [adresse] blev skitseprojektet for cykelstiforbindelsen mellem [adresse] og Føllenslev godkendt. Dette har dannet grundlag for at igangsætte de næste faser i projektet, heraf: *Detailprojektering* og *Arealerhvervelse*. I forbindelse med arealerhvervelsen til cykelstien arbejder administrationen ud fra at indgå frivillige aftaler med de i alt 13 ejendomme langs linjeføringen. Administrationen ønsker, at der skal træffes en principiel beslutning om, at arealerne kan erhverves via ekspropriation, hvis det ikke er muligt at indgå frivillige aftaler om arealerhvervelsen.

## Indstillinger

Chefen for Vej, Ejendom og Affald indstiller, at:

1. De nødvendige arealer til realisering af anlægsprojekter fremmes ved ekspropriation under henvisning til vejlovens kapitel 10, hvis der ikke kan opnås frivillige aftaler herom.
2. Teknik- og Miljøudvalget udpeger et medlem af udvalget til eventuel deltagelse i åstedsforretninger.

## Behandling

Teknik- og Miljøudvalget.

## Sagsfremstilling

På det seneste udvalgsmøde den 1. december 2022 godkendte Teknik- og Miljøudvalget skitseprojektet for cykelstiforbindelsen mellem [adresse] og Føllenslev. Heri blev det nævnt, at efter endt godkendelse vil administrationen igangsætte arbejdet med arealerhvervelse og detailprojektering. Detailprojekteringen udføres af en tilknyttet totalrådgiver og forløber i perioden fra den 1. januar 2023 til den 31. juni 2023. I forbindelse med arealerhvervelsen har administrationen indgået aftale med en landinspektørvirksomhed. Administrationen vil som udgangspunkt arbejde for at indgå frivillige aftaler. Hvis dette imidlertid ikke kan lykkes, vil der være behov for, at erhvervelsen kan foretages via ekspropriation.

I henhold til delegationsplanen kan Teknik- og Miljøudvalget træffe ekspropriationsbeslutninger i generelle sager som denne sag.

## Økonomiske konsekvenser

Ingen økonomiske konsekvenser. Udgiften til arealerhvervelse afholdes inden for anlægsprojektets økonomi.